《浦田观秋稼》
明代·陈良珍

解组萧条返故园。时来秋稼满江村。郊原瑟瑟金风动，禾黍江江玉露繁。

白发盘餐供野老，清时箫管荐曾孙。江天一曲升平乐，击壤重歌圣主恩。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。